อำเภอเขาสมิง

เขาสมิง เป็นอำเภอหนึ่งของจังหวัดตราด

**ประวัติ**
อำเภอเขาสมิง ได้จัดตั้งเป็นอำเภอเมื่อปี พ.ศ. 2441 เดิมชื่อ "อำเภอทุ่งใหญ่" อยู่ในความปกครองของเมืองขลุง มณฑลจันทบุรี เมื่อปี พ.ศ. 2446 ในรัชสมัยพระบาทสมเด็จพระจุลจอมเกล้าเจ้าอยู่หัว ประเทศไทยได้เสียดินแดนให้แก่ประเทศฝรั่งเศส เนื่องมาจากการตกลงทำสนธิสัญญากับฝรั่งเศสเมื่อวันที่ 13 กุมภาพันธ์ พ.ศ. 2446 (ร.ศ. 122) ซึ่งทำให้ไทยจำต้องยกดินแดนจังหวัดตราด และเกาะต่าง ๆ ตั้งแต่อำเภอแหลมสิงห์ จังหวัดจันทบุรีไปจนถึงเกาะกูด และจังหวัดปัจจันตคิรีเขตร หรือเกาะกง ให้แก่ฝรั่งเศสเพื่อแลกเปลี่ยน ให้ฝรั่งเศสถอนกองทหารไปจากจันทบุรี โดยสัญญาฉบับนี้ ได้ให้สัตยาบันต่อกันและมีผลทำให้กองทหารฝรั่งเศส ถอนออกไปจากเมืองจันทบุรีตามสัญญา เมื่อ 12 มกราคม พ.ศ. 2447
ในปี พ.ศ. 2448 ทางการได้ประกาศให้ยุบอำเภอศรีบัวทอง ซึ่งตั้งอยู่ที่ตำบลบ้านท่าฉาง แขวงเมืองจันทบุรี มณฑลจันทบุรี (ปัจจุบันคือหมู่ 3 บ้านศรีบัวทอง ตำบลวังตะเคียน) มีภูมิประเทศที่ไม่เหมาะแก่การตั้งอำเภอ จึงให้ยุบรวมเข้ากับอำเภอทุ่งใหญ่
แต่เดิมที่ว่าการอำเภอทุ่งใหญ่ ตั้งอยู่ที่บ้านคลองใหญ่ (ฝั่งเหนือคลองร่างหวาย) ตำบลท่าสะท้อน แต่เนื่องจากที่ตั้งที่ว่าการอำเภอทุ่งใหญ่ การคมนาคมไป - มา ลำบาก ทำให้ประชาชนจากตำบลต่าง ๆ ไม่ค่อยเดินทางไปติดต่อราชการที่ อำเภอทุ่งใหญ่ ทางราชการจึงย้ายที่ว่าการอำเภอทุ่งใหญ่ ไปตั้งอยู่ที่ตำบลแสนตุ้ง ในปี พ.ศ. 2449 แต่ยังใช้ชื่อว่าอำเภอทุ่งใหญ่อยู่ และเมื่อไทยได้จังหวัดตราดกลับคืนมา จึงโอนอำเภอทุ่งใหญ่ มาขึ้นกับเมืองตราดดังเดิม ในปี พ.ศ. 2450 และได้ย้ายที่ว่าการอำเภอทุ่งใหญ่ มาตั้งที่ตำบลท่าสะท้อนอีกครั้ง ในปี พ.ศ. 2460 และเปลี่ยนชื่ออำเภอให้เป็น "อำเภอเขาสมิง" จนถึงปัจจุบัน- วันที่ 16 เมษายน 2448 ยุบอำเภอศรีบัวทอง แขวงเมืองจันทบุรี รวมเข้ากับอำเภอทุ่งใหญ่- วันที่ 9 กันยายน 2449 ย้ายที่ว่าการอำเภอทุ่งใหญ่ จากบ้านคลองใหญ่ ตำบลท่าสะท้อน ไปตั้งที่ตำบลแสนตุ้ง- วันที่ 15 กันยายน 2450 โอนพื้นที่อำเภอทุ่งใหญ่ แขวงเมืองจันทบุรี มาขึ้นกับเมืองตราด- วันที่ 29 เมษายน 2460 เปลี่ยนแปลงชื่ออำเภอทุ่งใหญ่ แขวงเมืองตราด เป็น อำเภอเขาสมิง- วันที่ 14 กุมภาพันธ์ 2479 โอนพื้นที่หมู่ 6 (ในขณะนั้น) ของตำบลเขาสมิง ไปขึ้นกับตำบลวังกระแจะ อำเภอเมืองตราด และโอนพื้นที่หมู่ 7,2 (ในขณะนั้น) ของตำบลด่านชุมพล ไปขึ้นกับตำบลห้วยแร้ง อำเภอเมืองตราด- วันที่ 10 มิถุนายน 2490 ตั้งตำบลแสนตุ้ง แยกออกจากตำบลเขาสมิง ตำบลท่าโสม และตำบลประณีต ตั้งตำบลวังตะเคียน แยกออกจากตำบลเขาสมิง ตำบลด่านชุมพล และตำบลประณีต ตั้งตำบลช้างทูน แยกออกจากตำบลสะตอ- วันที่ 3 สิงหาคม 2499 จัดตั้งสุขาภิบาลเขาสมิง ในท้องที่บางส่วนของตำบลเขาสมิง- วันที่ 7 สิงหาคม 2513 แยกพื้นที่ตำบลบ่อพลอย ตำบลช้างทูน และตำบลด่านชุมพล อำเภอเขาสมิง ไปตั้งเป็น กิ่งอำเภอบ่อไร่ และให้ขึ้นการปกครองกับอำเภอเขาสมิง- วันที่ 24 สิงหาคม 2519 ตั้งตำบลหนองบอน แยกออกจากตำบลช้างทูน- วันที่ 13 กรกฎาคม 2524 ยกฐานะจากกิ่งอำเภอบ่อไร่ อำเภอเขาสมิง เป็น อำเภอบ่อไร่- วันที่ 6 เมษายน 2525 ตั้งตำบลเทพนิมิต แยกออกจากตำบลวังตะเคียน- วันที่ 19 พฤศจิกายน 2528 จัดตั้งสุขาภิบาลแสนตุ้ง ในท้องที่บางส่วนของตำบลแสนตุ้ง- วันที่ 31 สิงหาคม 2531 ตั้งตำบลทุ่งนนทรี แยกออกจากตำบลเขาสมิง- วันที่ 25 พฤษภาคม 2542 ยกฐานะจากสุขาภิบาลเขาสมิง และสุขาภิบาลแสนตุ้ง เป็นเทศบาลตำบลเขาสมิง และเทศบาลตำบลแสนตุ้ง ตามลำดับ ด้วยผลของกฎหมาย

**ที่ตั้งและอาณาเขต**
อำเภอเขาสมิงมีอาณาเขตติดต่อกับอำเภอและจังหวัดข้างเคียง ดังนี้- ทิศเหนือ ติดต่อกับอำเภอขลุง (จังหวัดจันทบุรี) และอำเภอบ่อไร่- ทิศตะวันออก ติดต่อกับอำเภอบ่อไร่และอำเภอเมืองตราด- ทิศใต้ ติดต่อกับอำเภอเมืองตราดและอำเภอแหลมงอบ- ทิศตะวันตก ติดต่อกับอำเภอขลุง (จังหวัดจันทบุรี)

**การแบ่งเขตการปกครอง**

**การปกครองส่วนภูมิภาค**
อำเภอเขาสมิงแบ่งพื้นที่การปกครองออกเป็น 8 ตำบล 66 หมู่บ้าน ได้แก่

**การปกครองส่วนท้องถิ่น**
ท้องที่อำเภอเขาสมิงประกอบด้วยองค์กรปกครองส่วนท้องถิ่น 10 แห่ง ได้แก่- เทศบาลตำบลเขาสมิง ครอบคลุมพื้นที่บางส่วนของตำบลเขาสมิงและบางส่วนของตำบลทุ่งนนทรี- เทศบาลตำบลแสนตุ้ง ครอบคลุมพื้นที่บางส่วนของตำบลแสนตุ้ง- องค์การบริหารส่วนตำบลเขาสมิง ครอบคลุมพื้นที่ตำบลเขาสมิง (นอกเขตเทศบาลตำบลเขาสมิง)- องค์การบริหารส่วนตำบลแสนตุ้ง ครอบคลุมพื้นที่ตำบลแสนตุ้ง (นอกเขตเทศบาลตำบลแสนตุ้ง)- องค์การบริหารส่วนตำบลวังตะเคียน ครอบคลุมพื้นที่ตำบลวังตะเคียนทั้งตำบล- องค์การบริหารส่วนตำบลท่าโสม ครอบคลุมพื้นที่ตำบลท่าโสมทั้งตำบล- องค์การบริหารส่วนตำบลสะตอ ครอบคลุมพื้นที่ตำบลสะตอทั้งตำบล- องค์การบริหารส่วนตำบลประณีต ครอบคลุมพื้นที่ตำบลประณีตทั้งตำบล- องค์การบริหารส่วนตำบลเทพนิมิต ครอบคลุมพื้นที่ตำบลเทพนิมิตทั้งตำบล- องค์การบริหารส่วนตำบลทุ่งนนทรี ครอบคลุมพื้นที่ตำบลทุ่งนนทรี (นอกเขตเทศบาลตำบลเขาสมิง)

**สถานที่สำคัญ**
 ท่าอากาศยานตราด
ท่าอากาศยานตราด

**อ้างอิง**

เขาสมิง